CELEX: 52011XX0618(01)
Language: fi
Date: 2011-06-18 00:00:00
Title: Päätös N:o 165, tehty 18 päivänä maaliskuuta 2011 , menettelyn aloittamisesta luvan myöntämiseksi luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 §:n 1 momentin 3 kohdan mukaisesti maa-alueella ”Blok 3 Tsar Kalojan” , joka sijaitsee Rusen, Razgradin, Silistran, Shumenin, Targovishten ja Veliko Tarnovon alueella, sekä luvan myöntämistä koskevasta kilpailuilmoituksesta

18.6.2011   
            
            
               FI
            
            
               Euroopan unionin virallinen lehti
            
            
               C 178/22
            
         PÄÄTÖS N:o 165,
   tehty 18 päivänä maaliskuuta 2011,
   menettelyn aloittamisesta luvan myöntämiseksi luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 §:n 1 momentin 3 kohdan mukaisesti maa-alueella ”Blok 3 Tsar Kalojan”, joka sijaitsee Rusen, Razgradin, Silistran, Shumenin, Targovishten ja Veliko Tarnovon alueella, sekä luvan myöntämistä koskevasta kilpailuilmoituksesta
   2011/C 178/08
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 5 §:n 2 momentin, 7 §:n 2 momentin 8 kohdan, 42 §:n 1 momentin 1 kohdan ja 44 §:n 3 momentin sekä maanalaisista luonnonvaroista annetussa laissa tarkoitettujen maanalaisten luonnonvarojen etsintää ja/tai tutkimusta koskevan luvan myöntämiseksi järjestettävistä ehdotus- ja tarjousmenettelyistä sekä kyseisten luonnonvarojen tuotantoon tarkoitetuista käyttöoikeuksista annetun, ministerineuvoston vuonna 2010 antamalla määräyksellä nro 231 hyväksytyn asetuksen 4 §:n 1 momentin 1 kohdan mukaisesti
   MINISTERINEUVOSTO ON PÄÄTTÄNYT SEURAAVAA:
   
               1.
            
            
               Aloitetaan menettely luvan myöntämiseksi öljyn ja maakaasun etsintää ja tutkimusta varten Rusen, Razgradin, Silistran, Shumenin, Targovishten ja Veliko Tarnovon alueeseen kuuluvalla maa-alueella ”Blok 3 Tsar Kalojan”, jonka pinta-ala on 4 068 km2 ja jonka maantieteelliset koordinaatit ovat liitteen mukaisesti pisteestä nro 1 pisteeseen nro 8.
            
         
               2.
            
            
               Ilmoitetaan, että 1 kohdassa tarkoitettu lupa myönnetään tarjouskilpailumenettelyllä.
            
         
               3.
            
            
               Etsintä- ja tutkimuslupa on voimassa viisi vuotta etsintä- ja tutkimussopimuksen voimaantulopäivästä, ja voimassaoloaikaa on oikeus pidentää maanalaisista luonnonvaroista annetun lain 31 §:n 3 momentin mukaisesti.
            
         
               4.
            
            
               Määräaika tarjouskilpailuasiakirjojen ostolle päättyy 120. päivänä (klo 17.00) siitä, kun tämä päätös on julkaistu Euroopan unionin virallisessa lehdessä.
            
         
               5.
            
            
               Määräaika tarjouskilpailuun osallistumista koskevan ilmoituksen jättämiselle päättyy 130. päivänä (klo 17.00) siitä, kun tämä päätös on julkaistu Euroopan unionin virallisessa lehdessä.
            
         
               6.
            
            
               Määräaika tarjouskilpailuasiakirjojen mukaisten tarjousten jättämiselle päättyy 144. päivänä (klo 17.00) siitä, kun tämä päätös on julkaistu Euroopan unionin virallisessa lehdessä.
            
         
               7.
            
            
               Tarjouskilpailu ei edellytä henkilökohtaista läsnäoloa.
            
         
               8.
            
            
               Tarjouskilpailuasiakirjojen hinnaksi vahvistetaan 15 000 BGN. Tarjouskilpailuasiakirjat voi ostaa 4 kohdassa vahvistetun määräajan kuluessa seuraavasta osoitteesta: talous-, energia- ja matkailuministeriö, huone nro 813, ul. Triaditsa nro 8, Sofia, Bulgaria.
            
         
               9.
            
            
               Tarjouskilpailuun osallistuvien ehdokkaiden on täytettävä maanalaisista luonnonvaroista annetun lain 23 §:n 1 momentin vaatimukset.
            
         
               10.
            
            
               Tarjouskilpailuun osallistuvien ehdokkaiden tarjoukset arvioidaan ehdotettujen työohjelmien, ympäristönsuojeluun osoitettujen resurssien, koulutustoimenpiteiden, bonusten sekä osallistujien hallinnollisten ja taloudellisten resurssien perusteella tarjouskilpailuasiakirjojen mukaisesti.
            
         
               11.
            
            
               Tarjouskilpailuun osallistumista varten on asetettava 20 000 BGN suuruinen vakuus, joka maksetaan ennen 5 kohdassa vahvistetun määräajan päättymistä tarjouskilpailuasiakirjoissa mainitulle talous-, energia- ja matkailuministeriön pankkitilille.
            
         
               12.
            
            
               Valitun tarjouksen tekijän vakuus palautetaan sopimuksen allekirjoittamisen jälkeen ja muiden tarjouksen tekijöiden vakuudet palautetaan 14 päivän kuluessa siitä, kun ministerineuvoston päätös etsintä- ja tutkimusluvan myöntämisestä on julkaistu Bulgarian virallisessa lehdessä.
            
         
               13.
            
            
               Tarjouskilpailuun osallistumista koskevat ilmoitukset ja tarjouskilpailuehtojen mukaiset tarjoukset on toimitettava maanalaisista luonnonvaroista annetun lain 46 §:n mukaisesti bulgarian kielellä talous-, energia- ja matkailuministeriön kirjaamoon, osoite: ul. Triaditsa nro 8, Sofia, Bulgaria.
            
         
               14.
            
            
               Tarjoukset on laadittava tarjouskilpailuasiakirjoissa esitettyjen vaatimusten ja ehtojen mukaisesti.
            
         
               15.
            
            
               Tarjouskilpailu järjestetään, vaikka siihen hyväksyttäisiin vain yksi ehdokas.
            
         
               16.
            
            
               Geologisiin toimiin ryhdytään sen jälkeen kun asianomainen toimivaltainen elin on arvioinut etsintää ja tutkimusta koskevien vuosittaisten työsuunnitelmien soveltuvuuden suunnitelmien, ohjelmien, hankkeiden ja investointiehdotusten arviointiin suojeltujen alueiden säilyttämistä koskevan tavoitteen pohjalta sovellettavista edellytyksistä ja menettelyistä annetun, ministerineuvoston vuonna 2007 antamalla määräyksellä nro 201 (julkaistu Bulgarian virallisessa lehdessä nro 73/2007, muutettu lehdessä nro 81/2010) hyväksytyn asetuksen mukaisesti.
            
         
               17.
            
            
               Talous-, energia- ja matkailuministeri valtuutetaan
               
                           17.1
                        
                        
                           toimittamaan tämä päätös julkaistavaksi Euroopan unionin virallisessa lehdessä ja Bulgarian virallisessa lehdessä ja
                        
                     
                           17.2
                        
                        
                           järjestämään tarjouskilpailu.
                        
                     
         
               18.
            
            
               Tästä päätöksestä voidaan valittaa korkeimpaan hallinto-oikeuteen 14 päivän kuluessa siitä, kun se on julkaistu Euroopan unionin virallisessa lehdessä.
            
         
      
         
            Pääministeri
         
         Boyko BORISOV
      
      
         
            Ministerineuvoston pääsihteerin puolesta
         
         Veselin DAKOV
      
   
   
      LIITE
      
         LUETTELO MAANTIETEELLISISTÄ KOORDINAATEISTA
      
      Koordinaattijärjestelmä WGS 84
      
                  N:o
               
               
                  Pituusaste
               
               
                  Leveysaste
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964